Α4-0243/96

Ψήφισμα σχετικά με το ρόλο των δημόσιων τηλεοπτικών υπηρεσιών σε μια κοινωνία πολυμέσων

Το Ευρωπαϊκό Κοινοβούλιο,

- έχοντας υπόψη το ψήφισμά του της 16ης Σεπτεμβρίου 1992 σχετικά με τη συγκέντρωση των μέσων ενημέρωσης και την πολυφωνία ((ΕΕ C 284 της 2.11.92, σελ. 44)),

- έχοντας υπόψη το ψήφισμά του της 20ής Ιανουαρίου 1994 σχετικά με την Πράσινη Βίβλο της Επιτροπής «πολυφωνία και συγκέντρωση στα μέσα μαζικής ενημέρωσης στην εσωτερική αγορά» ((ΕΕ C 44 της 14.2.94, σελ. 177)),

- έχοντας υπόψη το ψήφισμά του της 15ης Ιουνίου 1995 σχετικά με την πολυφωνία και τη συγκέντρωση των μέσων ενημέρωσης ((ΕΕ C 166 της 3.7.95, σελ. 133)),

- έχοντας υπόψη το ψήφισμά του της 14ης Ιουλίου 1995 σχετικά με την Πράσινη Βίβλο «Στρατηγικές επιλογές για την ενίσχυση της ευρωπαϊκής βιομηχανίας προγραμμάτων στο πλαίσιο της πολιτικής της Ευρωπαϊκής Ένωσης στον οπτικοακουστικό τομέα»(COM(94)0096 - C3-0222/94) ((ΕΕ C 249 της 25.9.95, σελ. 219)),

- έχοντας υπόψη το ψήφισμά του της 14ης Φεβρουαρίου 1996 σχετικά με την πρόταση οδηγία του Ευρωπαϊκού Κοινοβουλίου και του Συμβουλίου που τροποποιεί την οδηγία 89/552/ΕΟΚ του Συμβουλίου σχετικά με το συντονισμό κατά τον καθορισμό νομοθετικών, κανονιστικών και διοικητικών διατάξεων των κρατών μελών σχετικά με την εκτέλεση τηλεοπτικών δραστηριοτήτων (COM(95)0086 - C4-0200/95 - 95/0074(COD)) ((ΕΕ C 065 της 4.3.96, σελ. 96)),

- έχοντας υπόψη το άρθρο 92, παράγραφος 3, στοιχείο δ της Συνθήκης ΕΕ, που προβλέπει ότι «οι ενισχύσεις για την προώθηση του πολιτισμού και της διατήρησης της πολιτιστικής κληρονομιάς, εφόσον δεν αλλοιώνουν τους όρους συναλλαγών και ανταγωνισμού στην Κοινότητα σε βαθμό αντίθετο με το κοινό συμφέρον» μπορούν να θεωρηθούν ότι συμβιβάζονται με την κοινή αγορά και, κατά συνέπεια, επιτρέπονται,

- έχοντας υπόψη το άρθρο 128, παράγραφοι 1 και 4, της Συνθήκης για την Ευρωπαϊκή Ένωση, το οποίο προβλέπει ότι «η Κοινότητα συμβάλλει στην ανάπτυξη των πολιτισμών των κρατών μελών και σέβεται την εθνική και περιφερειακή πολυμορφία τους, ενώ ταυτόχρονα προβάλλει την κοινή πολιτιστική κληρονομιά» και «λαμβάνει υπόψη της τις πολιτιστικές πτυχές όταν αναλαμβάνει δράση δυνάμει άλλων διατάξεων της παρούσας Συνθήκης»,

- έχοντας υπόψη το ψήφισμα σχετικά με το μέλλον της δημόσιας ραδιοτηλεόρασης, το οποίο εγκρίθηκε ομόφωνα κατά την τέταρτη ευρωπαϊκή υπουργική διάσκεψη για την πολιτική στον τομέα των μαζικών μέσων ενημέρωσης, στο πλαίσιο του Συμβουλίου της Ευρώπης (Πράγα, 7-8 Δεκεμβρίου 1994),

- έχοντας υπόψη την απόφαση του Πρωτοδικείου των ΕΚ της 11ης Ιουλίου 1996 στην υπόθεση EBU/Eurovision,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης (Α4-0243/96),

Α. επισημαίνοντας ότι η «ιθαγένεια», όπως αναφέρεται στο άρθρο Α της Συνθήκης ΕΕ και το άρθρο 8 της Συνθήκης ΕΚ, γίνεται κανονικά αντιληπτή ως κοινωνία των ιδιωτών, μια πολιτική κοινότητα και μια δημόσια σφαίρα όπου λαμβάνει χώρα δημοκρατική ανταλλαγή απόψεων και όπου οι πολίτες μπορούν να αρθρώσουν τη δική τους γνώμη για τα σημαντικά επίκαιρα ευρωπαϊκά ζητήματα[semigr ]

Β. έχοντας υπόψη το γεγονός ότι η δημόσια υπηρεσία ραδιοφωνίας και τηλεόρασης συνιστά βοήθεια στον ενημερωμένο πολίτη[semigr ] ότι αποτελεί υπηρεσία αντιπροσωπευτικού πλουραλισμού που συνενώνει διαφορετικές ομάδες της κοινωνίας σε μια κοινή συζήτηση η οποία διαμορφώνει την κοινή γνώμη,

Γ. λαμβάνοντας υπόψη ότι η τηλεόραση, πρώτο σε σπουδαιότητα μέσο μαζικής ενημέρωσης, αποτελεί σήμερα την κυριότερη πηγή επηρεασμού της σκέψης και της φαντασίας στα κράτη μέλη της Ευρωπαϊκής Ένωσης,

Δ. λαμβάνοντας υπόψη ότι κάθε τηλεοπτικός οργανισμός, είτε με εξ ολοκλήρου δημόσια κεφάλαια είτε με ιδιωτικά κεφάλαια, ασκεί κοινωφελή υπηρεσία, όχι μόνο επειδή είναι κάτοχος εκχώρησης ή αδείας, αλλά επίσης και κυρίως επειδή έχει το ίδιο καθήκον ηθικής ευθύνης έναντι των τηλεθεατών,

Ε. επισημαίνοντας ότι η δημόσια ραδιοτηλεόραση (ΔΡΤ) επιτελεί σημαντικό ρόλο στη δημόσια σφαίρα, έχοντας αποστολή:

- να παρέχει ευρύ φάσμα ποιοτικής παραγωγής όλων των ειδών στο σύνολο του πληθυσμού του αντίστοιχου κράτους μέλους,

- να αντανακλά και να υποστηρίζει τους πολιτισμούς των εθνών και περιφερειών της Ευρώπης μέσα από πολυποίκιλες πρωτότυπες παραγωγές

- να προάγει την γνωριμία με τις μη ευρωπαϊκές κουλτούρες και εθνότητες που κατοικούν στο έδαφος της Ένωσης, ως μέσο διάδοσης της ιδέας της συνύπαρξης μέσα σε ένα πλαίσιο πολυμορφίας,

- να θέτει ποιοτικά πρότυπα για τα λαϊκά προγράμματα που παρακολουθούνται από μαζικά ακροατήρια,

- να υπηρετεί τα συμφέροντα των μειονοτήτων και να φροντίζει για όλα τα τμήματα του πληθυσμού,

- να παρέχει αμερόληπτη και εντελώς ανεξάρτητη πληροφόρηση, σε επίπεδο τόσο ειδησεογραφίας όσο και αναλυτικών ρεπορτάζ, η οποία να μπορεί να κερδίσει την εμπιστοσύνη των θεατών και να αντιπροσωπεύει ένα σημείο αναφοράς για την ταχέως αναπτυσσόμενη αγορά της πληροφόρησης,

- να διαδραματίζει μείζονα ρόλο στην τόνωση του δημόσιου διαλόγου, που είναι απαραίτητος για την καλή λειτουργία της δημοκρατίας, και να παρέχει ένα βήμα συζήτησης για όλες τις ομάδες και οργανώσεις της κοινωνίας,

- να εξασφαλίζει ότι το ευρύ κοινό έχει πρόσβαση στα γεγονότα γενικού ενδιαφέροντος, συμπεριλαμβανομένων των αθλητικών εκδηλώσεων,

- να πρωτοστατεί σε καινοτόμους τύπους προγραμμάτων, κατηγορίες εκπομπών και υπηρεσίες,

- να προάγει την ραδιοτηλεοπτική δημιουργικότητα και την έκφραση νέων ταλέντων, προσφέροντας ιδίως ένα βήμα για την παρουσίαση ανεξάρτητων παραγωγών,

- να ανοίγει το δρόμο για την εφαρμογή όλων των δυνατοτήτων της νέας οπτικοακουστικής τεχνολογίας όπως η επίγεια και δορυφορική ψηφιακή μετάδοση, οι οπτικοακουστικές υπηρεσίες και το CD-ROM, σε τομείς δημόσιας πολιτικής, όπως είναι η εκπαίδευση, η υγεία και η κρατική πληροφόρηση,

- να εξασφαλίζει, με αφετηρία την αρχή της κατοχύρωσης μιας δημοκρατικής πρόσβασης στα νέα μέσα, ότι, όποτε δεν υπάρχει πρόσβαση στη νέα τεχνολογία για τα άτομα, οι νέες αυτές υπηρεσίες θα γίνονται προσιτές στο ευρύ κοινό σε δημόσια ιδρύματα και δημόσιους χώρους,

ΣΤ. επισημαίνοντας ότι η τηλεόραση θα παραμείνει το μέσο με τη μεγαλύτερη επιρροή στην κοινωνία και το κύριο όχημα μετάδοσης πολιτιστικών και δημοκρατικών αξιών,

Ζ. επισημαίνοντας ότι η δημόσια τηλεόραση έχει να επιτελέσει ειδικό ρόλο στην οπτική εκπαίδευση και διδασκαλία,

Η. επισημαίνοντας ότι τα μέσα μαζικής μετάδοσης έχουν τεράστια δυνατότητα επηρεασμού των θεατών και ότι πρέπει συνεπώς να δοθεί η μεγίστη προσοχή στις καταστρεπτικές συνέπειες που μπορεί να έχει η τηλεοπτική βία, ιδίως επί των νέων,

Θ. εκτιμώντας ότι ένας πραγματικός σταθμός δημόσιας υπηρεσίας που διαθέτει ποιότητα πρέπει να έχει ως στόχο να δίδει στον τηλεθεατή τη δυνατότητα να ενεργεί ως πολίτης και παράγων έναντι της σύγχρονης ενημέρωσης και όχι απλώς ως θεατής ή καταναλωτής,

Ι. επισημαίνοντας ότι κατά τα τελευταία 15 έως 20 χρόνια τα κράτη μέλη της ΕΕ έχουν αναπτύξει μικτά ιδιωτικά/δημόσια ραδιοτηλεοπτικά συστήματα, στα οποία ειδικό ρόλο διαδραματίζει η δημόσια ραδιοτηλεόραση,

ΙΑ. λαμβάνοντας υπόψη ότι οι υπό εξέλιξη επιταχυνόμενες διαδικασίες συγκέντρωσης δημιουργούν πανίσχυρους ιδιωτικούς διεθνικούς ομίλους, φαινόμενο που εμπεριέχει τον κίνδυνο να περιοριστεί η δημόσια ραδιοτηλεόραση σε περιθωριακό ρόλο, ιδιαίτερα στις μικρότερες χώρες,

ΙΒ. επισημαίνοντας ότι η εγγενής ποιότητα και το περιεχόμενο του προγράμματος ευρέος κοινού της ΔΡΤ, καθώς και των προγραμμάτων ειδικού ενδιαφέροντος για μειονοτικά ακροατήρια, πρέπει οπωσδήποτε να διαφοροποιούνται σαφώς στα μάτια του κοινού από τους εμπορικούς ραδιοτηλεοπτικούς φορείς που είναι υποχρεωμένοι να δίνουν προτεραιότητα στα ποσοστά τηλεθέασης και την κερδοφορία, έχοντας άμεση ευθύνη απέναντι στους μετόχους τους[semigr ] ότι, αν και φυσικά θα υπάρξει επικάλυψη σε ορισμένους τομείς του προγράμματος ευρέος κοινού (αθλητισμός, κωμωδία, θέατρο, ειδήσεις και επικαιρότητα), το κοινό πρέπει να εξακολουθήσει να συνειδητοποιεί πόσο σημαντική είναι η ανεξαρτησία σκέψης και ο αμερόληπτος σχολιασμός των κοινωνικών θεμάτων από τη ΔΡΤ,

ΙΓ. εκτιμώντας ότι τόσο ο εμπορικός όσο και ο δημόσιος ραδιοτηλεοπτικός τομέας πρέπει να υπόκεινται, όπου αρμόζει, σε ρυθμίσεις, και αναγνωρίζοντας ότι ο εμπορικός και ο δημόσιος τομέας πρέπει να γίνονται αντιληπτοί ως τομείς με χωριστούς και ειδικούς σκοπούς και επιδιώξεις όσον αφορά το ακροατήριό τους[semigr ] εκτιμώντας ωστόσο ότι οι εμπορικοί ραδιοτηλεοπτικοί οργανισμοί μπορούν επίσης να επιτελέσουν ορισμένα καθήκοντα δημόσιας υπηρεσίας,

ΙΔ. επισημαίνοντας ότι οι δημόσιοι ραδιοτηλεοπτικοί φορείς έχουν να επιτελέσουν κρίσιμο ρόλο στην προαγωγή των τοπικών, περιφερειακών, εθνικών και ευρωπαϊκών πολιτισμών και των άλλων πολιτισμών εξωευρωπαϊκής προέλευσης που συμβιώνουν εντός της Ένωσης εμπλουτίζοντας την πολιτιστική ποικιλομορφία της, καθώς και στην ανάπτυξη των οπτικοακουστικών βιομηχανιών της Ευρώπης στο πλαίσιο της κοινωνίας της πληροφορίας,

ΙΕ. επισημαίνοντας ότι δεν θα είχε νόημα να μιλάμε περί δημόσιας ραδιοτηλεόρασης μόνο όταν αυτή απευθύνεται προγραμματισμένα σε ένα ειδικό ή μειονοτικό κοινό, και ότι τα προγράμματα της ΔΡΤ θα πρέπει να συνιστούν ένα ισορροπημένο μίγμα διασκέδασης, πολιτισμού, ψυχαγωγίας και εκπαίδευσης,

ΙΣΤ. επισημαίνοντας ότι η ΔΡΤ είναι τηλεοπτικός παραγωγός στο πλαίσιο του εθνικού κράτους, αλλά μπορεί επίσης να παίξει μεγαλύτερο ρόλο στην οικοδόμηση της ευρωπαϊκής δημόσιας σφαίρας της ιθαγένειας,

ΙΖ. επισημαίνοντας ότι η επιλογή προγραμμάτων μη εθνικού ευρωπαϊκού περιεχομένου από τους φορείς της ΔΡΤ αντιπροσωπεύει λιγότερο από 10%, με αποτέλεσμα να μην υπάρχει σήμερα μια άξια λόγου πανευρωπαϊκή διάσταση,

ΙΗ. επισημαίνοντας ότι η ΔΡΤ πρέπει να καλύπτει τοπικές, περιφερειακές, εθνικές και πανευρωπαϊκές ανάγκες,

ΙΘ. επισημαίνοντας ότι η πανευρωπαϊκή ΔΡΤ έχει να παίξει κεντρικό ρόλο όσον αφορά την υπηρέτηση των συλλογικών συμφερόντων των ευρωπαίων σε διάκριση από τα επί μέρους εθνικά συμφέροντα,

Κ. επισημαίνοντας ότι, σε ολοένα μεγαλύτερο βαθμό, τα τηλεοπτικά προγράμματα εντάσσονται στο πρόγραμμα σπουδών διάφορων πανεπιστημίων καθώς και σχολών[semigr ] ότι ο ζωτικός αντίκτυπος των δραματοποιημένων ταινιών και των ντοκυμαντέρ μπορεί να τονώσει τη φαντασία, να τροφοδοτήσει συζήτηση και να αναζωογονήσει την κατανόηση για πολλά θέματα - λογοτεχνία, ιστορία, γλώσσα, γεωγραφία και κοινωνία,

ΚΑ. επισημαίνοντας ότι ένα αυξημένο ευρωπαϊκό περιεχόμενο στην τηλεόραση θα παρείχε στους πολίτες σημαντική γνώση και πληροφόρηση για τη συμμετοχή τους στην ανάπτυξη της ΕΕ σε επίπεδο δραστηριότητας του πολίτη, κοινωνικό, πολιτικό και οικονομικό,

ΚΒ. επισημαίνοντας ότι, για οικονομικούς, κοινωνικούς και πολιτιστικούς λόγους, είναι απολύτως απαραίτητο να έχει η ευρωπαϊκή βιομηχανία ραδιοτηλεοπτικών προγραμμάτων μια ισχυρή παραγωγική βάση,

ΚΓ. επισημαίνοντας ότι η ΔΡΤ είναι συνήθως ο κυριότερος επενδυτής σε πρωτότυπες ευρωπαϊκές παραγωγές, από τους κυριότερους εξαγωγείς ευρωπαϊκών προγραμμάτων και ένα μεγάλο και αναντικατάστατο στήριγμα της ευρωπαϊκής οπτικοακουστικής παραγωγής,

ΚΔ. επισημαίνοντας ότι η ΔΡΤ πρέπει να μπορεί να επενδύει στις νέες τεχνολογίες και στις νέες οπτικοακουστικές υπηρεσίες, ώστε να είναι σε θέση να προσαρμοστεί στο παρόν και στο μέλλον των τηλεοπτικών μεταδόσεων,

ΚΕ. επισημαίνοντας ότι υπάρχει ανάγκη για μεγάλης κλίμακας παραγωγή ποιοτικού υλικού πολλαπλών μέσων για την κοινωνία της πληροφορίας, το οποίο οι ΔΡΦ, με τα μεγάλα τους αρχεία ταινιών, βρίσκονται σε πλεονεκτική θέση να το παράσχουν,

ΚΣΤ. εκτιμώντας ότι οι κανόνες ανταγωνισμού της ΕΕ δεν πρέπει να οδηγούν σε επιζήμιο κατακερματισμό της ευρωπαϊκής δημόσιας τηλεόρασης όταν αντιμετωπίζει παγκόσμιο ανταγωνισμό, ιδιαίτερα όσον αφορά την απόκτηση δικαιωμάτων μετάδοσης αθλητικών γεγονότων,

ΚΖ. επισημαίνοντας ότι καθήκον της δημόσιας ραδιοτηλεοπτικής βιομηχανίας είναι επίσης και το να προαγάγει την απασχόληση στηρίζοντας την εκπαίδευση των νέων στον κλάδο των νέων επαγγελμάτων των μέσων μαζικής ενημέρωσης και ότι προς το σκοπό αυτό απαιτείται μία πολιτική κινήτρων για την προαγωγή της δημιουργικότητας, των νέων σχεδίων, των νέων παραγωγών,

ΚΗ. ότι, στην Ευρωπαϊκή Ένωση, οι γυναίκες ασκούν λιγότερο από το ένα τέταρτο του έργου, εκτός ηθοποιίας, που πραγματοποιείται πίσω από τις τηλεοπτικές μηχανές, κάτι που επιβάλλει να ασκηθούν πολιτικές ίσης μεταχείρισης, ιδίως στον τομέα της τεχνικής κατάρτισης[semigr ]

ΚΘ. εκτιμώντας ότι οι κρατικές υπηρεσίες ραδιοφωνίας και τηλεόρασης αρχίζουν να εισάγουν προγράμματα προηγμένων τεχνικών προτύπων, τα οποία θα είναι απαραίτητα για τη διατήρηση της ακροαματικότητάς τους και, ως εκ τούτου, την υλοποίηση της αποστολής τους ως προς την ενημέρωση, τη διασκέδαση και την λαϊκή εκπαίδευση,

1. είναι της γνώμης ότι η ακολουθούμενη στην Ευρώπη πολιτική στον τομέα των μέσων ενημέρωσης, σε εθνικό και ευρωπαϊκό επίπεδο, πρέπει να υποστηρίζει τη δημόσια ραδιοτηλεόραση και να προβάλλει τον ιδιαίτερο ρόλο της μέσα στο ευρισκόμενο σε φάση πλήρους μετάλλαξης ραδιοτηλεοπτικό τοπίο[semigr ]

2. χαιρετίζει την προσθήκη του άρθρου 92, παράγραφος 3, στοιχείο δ) της Συνθήκης ΕΚ, το οποίο προβλέπει κατάλληλη υποστήριξη του πολιτισμού των κρατών μελών, και καλεί την Ευρωπαϊκή Επιτροπή να κάνει την ευρύτερη δυνατή χρήση του εν λόγω άρθρου για να νομιμοποιηθούν τα συστήματα εθνικών ενισχύσεων υπέρ των ραδιοφωνικών σταθμών, των τηλεοπτικών σταθμών και του τύπου[semigr ]

3. εκτιμά ότι στην πολιτική ανταγωνισμού και εσωτερικής αγοράς θα πρέπει να λαμβάνεται υπόψη ο θετικός ρόλος της δημόσιας ραδιοφωνίας και τηλεόρασης στην επίτευξη των στόχων της ΕΕ και καλεί την Ευρωπαϊκή Επιτροπή να εισαγάγει γενικές κατευθύνσεις για μια κοινοτική προσέγγιση στη δημόσια ραδιοφωνία και τηλεόραση στα πλαίσια αυτά[semigr ]

4. αναγνωρίζει ότι τα κράτη μέλη είναι ελεύθερα να αποφασίσουν με ποιό τρόπο θα χρηματοδοτούνται οι δημόσιες ραδιοτηλεοπτικές υπηρεσίες τους[semigr ]

5. θεωρεί ότι οι εθνικοί και οι ευρωπαϊκοί στόχοι πολιτικής των μέσων ενημέρωσης συμπίπτουν με τους στόχους της δημόσιας ραδιοτηλεόρασης - κυρίως για την ενίσχυση των διαφόρων πολιτισμικών αξιών της Ευρώπης, την προαγωγή της ισότητας των πολιτών και την εξασφάλιση ότι η κοινωνία της ενημέρωσης δεν διαιρεί τους ευρωπαίους με την ανάπτυξη μιας πλούσιας και μιας πτωχής κοινωνίας από άποψη ενημέρωσης[semigr ]

6. θεωρεί ότι η δημόσια ραδιοτηλεόραση αποτελεί σημαντικό στοιχείο για την ανάπτυξη της κοινωνίας της ενημέρωσης για όλους, εξασφαλίζοντας στο μεγαλύτερο αριθμό πολιτών το πλεονέκτημα που προσφέρεται από τις νέες ψηφιακές εφαρμογές και υπηρεσίες[semigr ]

7. είναι της γνώμης ότι η ανάπτυξη νέων υπηρεσιών πρέπει να αποτελέσει ένα μέσο ενίσχυσης της πολιτιστικής έκφρασης και αυθεντικής επιλογής του καταναλωτή και ότι, συνεπώς, η ΔΡΤ πρέπει να πρωταγωνιστήσει στην ανάπτυξη νέων υπηρεσιών και στην πλήρη χρησιμοποίηση όλων των νέων τεχνολογιών[semigr ]

8. είναι πεπεισμένο, ότι η ΔΡΤ θα πρέπει να έχει τη δυνατότητα να εκπέμπει νέα προγράμματα, ψηφιακά, στο βαθμό που αυτά ανταποκρίνονται από πλευράς περιεχομένου στις υποχρεώσεις τους[semigr ] ειδικότερα, θα πρέπει οι οδηγίες για τους καταναλωτές στα συστήματα αποκωδικοποίησης να καθιστούν ευχερώς αναγνωρίσιμα τα δημόσια κανάλια υπηρεσιών πλήρους φάσματος[semigr ]

Επιτροπή

9. καλεί την Επιτροπή να προτείνει όσο το δυνατόν συντομότερα προσαρμογές στη Συνθήκη, ώστε η Ένωση να μπορέσει να αναπτύξει μια θετική πολιτική για τη ΔΡΤ αναγνωρίζοντας τη κρίσιμη σπουδαιότητά της στη συγκρότηση της εθνικής και ευρωπαϊκής ιθαγένειας, αντί μιας πολιτικής που να βασίζεται αποκλειστικά στις εξαιρέσεις από τις διατάξεις περί ανταγωνισμού και εσωτερικής αγοράς[semigr ]

10. ζητεί από την Ευρωπαϊκή Επιτροπή να εξακολουθήσει να θεωρεί θεμιτή τη δημόσια χρηματοδότηση των δημόσιων ραδιοτηλεοπτικών φορέων, εφόσον αυτοί τηρούν αυστηρώς τις υποχρεώσεις τους ως φορείς δημόσιας υπηρεσίας[semigr ] χαιρετίζει το γεγονός ότι η Επιτροπή προετοιμάζει επί του παρόντος γενικές κατευθύνσεις σχετικά με την κρατική ενίσχυση του πολιτιστικού τομέα, των τεχνών και του οπτικοακουστικού τομέα, προκειμένου να διευκρινισθεί το καθεστώς κρατικών ενισχύσεων στον τομέα αυτό[semigr ] θεωρεί ότι η δημόσια χρηματοδότηση των δημόσιων οργανισμών ραδιοφωνίας και τηλεόρασης δεν συνιστά κρατική ενίσχυση στο μέτρο που η συνολική χρηματοδότηση, συμπεριλαμβανομένου οποιουδήποτε εμπορικού εισοδήματος από τις διαφημίσεις και τις χορηγίες, είναι ανάλογη των υποχρεώσεων δημόσιας υπηρεσίας του ραδιοτηλεοπτικού φορέα[semigr ] επιβεβαιώνει ότι τα τέλη που καταβάλλονται από τους τηλεθεατές στους ραδιοτηλεοπτικούς φορείς δεν εμπίπτουν στο άρθρο 92 της Συνθήκης για την Ευρωπαϊκή Ένωση[semigr ]

11. εν τω μεταξύ, ωστόσο, καλεί την Ένωση να αποκλείσει τη ΔΡΤ από τις διατάξεις του σχεδίου οδηγίας περί συγκέντρωσης των μέσων ενημέρωσης και πολυφωνίας[semigr ]

12. καλεί την Επιτροπή να ενισχύσει την συνεργασία των εθνικών ραδιοφωνιών και τηλεοράσεων στα πλαίσια της ευρωπαϊκής ένωσης ραδιοφωνίας και τηλεόρασης και να μην ακολουθήσει πολιτικές που κατακερματίζουν τις ευρωπαϊκές δημόσιες υπηρεσίες τηλεόρασης[semigr ] καλεί την Ευρωπαϊκή Επιτροπή να ανανεώσει την εξαίρεση (βάσει του άρθρου 85, παράγραφος 3) που έχει χορηγηθεί στο σύστημα Eurovision για την κοινή απόκτηση δικαιωμάτων.

13. καλεί την Επιτροπή να απόσχει από τη λήψη μέτρων που θα μπορούσαν να θέσουν σε κίνδυνο την αυτονομία των κρατών μελών ως προς τη ρύθμιση των συστημάτων χρηματοδότησης της αντιστοίχου ΔΡΤ[semigr ]

14. καλεί την Επιτροπή να υποστηρίξει, να βελτιώσει και να επεκτείνει την επικοινωνία μεταξύ των ΔΡΤ της ΕΕ, για να προωθηθούν οι πανευρωπαϊκές συμπαραγωγές και οι πανευρωπαϊκές μεταδόσεις[semigr ]

15. καλεί την Επιτροπή να χρηματοδοτήσει προκαταρκτικές μελέτες σκοπιμότητας που να συμβάλουν στη δημιουργία πανευρωπαϊκών σταθμών δημόσιας υπηρεσίας που να ειδικεύονται σε ευρωπαϊκές ταινίες, θεατρικές παραγωγές, ειδήσεις και ντοκυμανταίρ[semigr ]

16. καλεί την Επιτροπή να ενθαρρύνει την έγκριση ενός κοινού καταστατικού χάρτη ή ενός κώδικα δεοντολογίας των ευρωπαϊκών δημόσιων ραδιοτηλεοπτικών φορέων με σκοπό την κατοχύρωση της δεοντολογίας της δημόσιας υπηρεσίας[semigr ]

17. καλεί την Επιτροπή, στην επικείμενη Πράσινη Βίβλο για τις νέες οπτικοακουστικές υπηρεσίες, να αναγνωρίσει στη ΔΡΤ πρωταγωνιστικό ρόλο όσον αφορά την ανάπτυξη τέτοιων υπηρεσιών[semigr ]

18. θεωρεί ότι, προκειμένου η δημόσια ραδιοτηλεόραση να είναι διαθέσιμη σε όλους τους πολίτες, η πολιτική της ΕΕ για την κοινωνία της πληροφορίας πρέπει να εξασφαλίσει την επαφή με το κοινό που τη χρηματοδοτεί μέσω όλων των ψηφιακών και αναλογικών συστημάτων μετάδοσης - δορυφορικών, επίγειων, καλωδιακών, τηλεποικινωνιακών δικτύων - όταν δε είναι απαραίτητο:

- μέσω υποχρεώσεων των καλωδιακών εταιριών να παρουσιάζουν προγράμματα της ΔΡΤ[semigr ]

- υποχρεώσεων των δορυφορικών τηλεοπτικών εταιριών να προσφέρουν προγράμματα της ΔΡΤ σε θεατές που δέχονται σειρές δορυφορικών δικτύων όταν τα προγράμματα αυτά μεταδίδονται από δορυφόρο, και

- υποχρεώσεων να καταστεί εύκολη η πρόσβαση στα προγράμματα της ΔΡΤ για τους θεατές που διαθέτουν συστήματα πολυκαναλικής αναζήτησης (ηλεκτρονικοί οδηγοί προγράμματος)[semigr ]

19. καλεί την Επιτροπή να αναζητήσει και, όπου είναι απαραίτητο, να ενισχύσει την ανάπτυξη των ψηφιακών υπηρεσιών που μπορούν να λειτουργήσουν ως σύνθετη δημόσια ραδιομετάδοση, υποστηρίζοντας ως εκ τούτου την πολιτισμική πολυμορφία που αποτελεί τον ακρογωνιαίο λίθο της δεοντολογίας των δημοσίων υπηρεσιών και σημαντικό έρεισμα του γνήσιου πλουραλισμού.

20. καλεί την Επιτροπή να υποστηρίξει οικονομικά τις ευρωπαϊκές οργανώσεις δημόσιας ραδιοτηλεόρασης, όπως είναι το ARTE και το EURONEWS, με μια πανευρωπαϊκή στόχευση που να υπηρετεί τα συλλογικά συμφέροντα των ευρωπαίων[semigr ]

21. καλεί την Επιτροπή να ενθαρρύνει την παροχή δικαιωμάτων μετάδοσης των σημαντικοτέρων αθλητικών γεγονότων στα τηλεοπτικά κανάλια που εκπέμπουν δωρεάν[semigr ]

22. θεωρεί απαράδεκτη, ακόμη και από την άποψη της ορθής εφαρμογής των κανόνων του ανταγωνισμού, την καταχρηστική εκχώρηση αποκλειστικών δικαιωμάτων για τη μετάδοση των αθλητικών εκδηλώσεων, θεαμάτων ή επιστημονικών και τεχνικών εκδηλώσεων, που πρέπει να μεταδίδονται από το σύνολο των μέσων ενημέρωσης και να απευθύνονται στο ευρύτερο κοινό[semigr ]

Φορείς της ραδιοτηλεόρασης

23. καλεί τους φορείς της ΔΡΤ να αυξήσουν το χρόνο μετάδοσης μη εθνικών και πολυπολιτισμικών προγραμμάτων επιτελώντας έτσι τη μορφωτική και ενημερωτική αποστολή τους, πράγμα που θα συμβάλει στη δημιουργία μιας ευρωπαϊκής και δημοκρατικής δημόσιας σφαίρας, όπου οι πολίτες θα μπορούν να διατυπώνουν τη γνώμη τους για τα σημαντικά και επίκαιρα ευρωπαϊκά θέματα και πολιτικές[semigr ]

24. καλεί τη δημόσια ραδιοτηλεόραση να επενδύσει στην ενδοευρωπαϊκή συμπαραγωγή και ανταλλαγή προγραμμάτων αξιοποιώντας τα προγράμματα στήριξης, όπως είναι το MEDA 2 και το προτεινόμενο Ευρωπαϊκό Ταμείο Εγγύησης Οπτικοακουστικής Παραγωγής[semigr ]

25. καλεί τους φορείς της ΔΡΤ να διατηρήσουν τις εξαιρετικές αναλύσεις των ειδήσεων και τον αμερόληπτο προγραμματισμό τους, ιδιαίτερα στα ντοκυμανταίρ, στις ειδήσεις και στην κάλυψη της επικαιρότητας, δεδομένου ότι αυτή η αυθεντική δημοσιογραφία έχει κεντρική σημασία για την «κοινή κουλτούρα» μας και επομένως για τη δημοκρατία μας[semigr ]

26. καλεί τη ΔΡΤ να αναλάβει πλήρως τις δεσμεύσεις της όσον αφορά τον περοφερειακό προγραμματισμό και την περιφερειακή απασχόληση[semigr ]

27. καλεί τους φορείς της ΔΡΤ να θεσπίσουν πολιτικές για πραγματική ισότητα ευκαιριών, ώστε να βελτιωθεί η εκπροσώπηση των γυναικών και των εθνοτικών μειονοτήτων σε όλες τις θέσεις εργασίας στις τηλεοράσεις[semigr ]

28. καλεί τη ΔΡΤ να επενδύσει περαιτέρω σε εκπαιδευτικά προγράμματα, και να συνεχίσει να στηρίζει την εξ αποστάσεως μάθηση μέσω υπηρεσιών όπως το Ανοιχτό Πανεπιστήμιο του BBC[semigr ]

29. θεωρεί ότι η ΔΡΤ πρέπει να εργάζεται συνεχώς για τη βελτίωση της λογοδοσίας της προς το κοινό και ότι οι αρχές που διέπουν όλες τις πτυχές της δραστηριότητάς της - συμπεριλαμβανομένης της επιμέλειας των προγραμμάτων - πρέπει να είναι σαφείς και στη διάθεση του κοινού για έλεγχο και συζήτηση[semigr ]

30. καλεί τους σταθμούς δημόσιων τηλεοπτικών υπηρεσιών να θέσουν τον τηλεθεατή - πολίτη ενώπιον των ευθυνών του, παρέχοντάς του σαφή και αντικειμενική πληροφόρηση[semigr ]

31. καλεί τους φορείς της ΔΡΤ να επανεξετάσουν την πολιτική τους στους τομείς του μάρκετινγκ και της τιμολόγησης ώστε να ενθαρρυνθεί η κυκλοφορία ευρωπαϊκών προγραμμάτων, καθώς και να δρομολογήσουν τις ενδεικνυόμενες διαπραγματεύσεις με τους διάφορους κατόχους δικαιωμάτων προκειμένου να στηριχθεί η εν λόγω διαδικασία[semigr ]

32. καλεί τη ΔΡΤ να αναλάβει τις απαραίτητες πρωτοβουλίες ώστε να εξασφαλίσει ισοδύναμο τουλάχιστον ρόλο στις νέες υπηρεσίες των μαζικών μέσων ενημέρωσης όπως και στις παραδοσιακές[semigr ]

33. καλεί τους φορείς της ΔΡΤ να ενισχύσουν τις προσπάθειές τους ώστε να καταστούν απολύτως ανεξάρτητες από τις κυβερνήσεις, γεγονός που είναι απαραίτητο για την υλοποίηση πιο πλουραλιστικών προγραμμάτων απ´ό,τι προσφέρονται τώρα σε ορισμένα κράτη μέλη, αντανακλώντας κατ' αυτόν τον τρόπο τις συζητήσεις που διεξάγονται στην κοινωνία και σε όλα τα κράτη μέλη της Ευρωπαϊκής Ένωσης[semigr ]

34. καλεί τους φορείς της ΔΡΤ να καταρτίσουν ένα σύνολο κατευθυντήριων γραμμών για τις αρχές που διέπουν όλες τις πτυχές της δραστηριότητάς τους, όπως είναι π.χ. οι υποχρεώσεις διαφάνειας όσον αφορά τη χρησιμοποίηση δημόσιων πόρων και την ανεξαρτησία από τις κυβερνήσεις[semigr ] οι εν λόγω κατευθυντήριες γραμμές θα πρέπει να κοινολογηθούν και να λάβουν ευρεία δημοσιότητα, η δε δημόσια συζήτηση επ' αυτών να ενθερρυνθεί[semigr ]

35. καλεί τους ραδιοτηλεοπτικούς φορείς να εξετάσουν το ρόλο τους στο θέμα της ραδιοτηλεοπτικής δημιουργίας και της προώθησης των νέων ταλέντων, ιδίως με κίνητρα για την προσφορά χρόνου εκπομπής σε καινοτόμα προγράμματα που να επιτρέπουν τη διατήρηση ενός δικτύου ανεξάρτητων παραγωγών[semigr ]

36. καλεί τους φορείς της ΔΡΤ να τηρήσουν με αυστηρότητα τις υποχρεώσεις τους ως προς την μετάδοση έργων που θα είναι στην πλειοψηφία τους ευρωπαϊκής παραγωγής[semigr ]

37. ζητεί από τους ραδιοτηλεοπτικούς σταθμούς να μεταδίδουν πολυπολιτιστικά προγράμματα ώστε, με τον τρόπο αυτό, να προαχθεί το πνεύμα της αλληλέγγυας εν τη ποικιλομορφία συνύπαρξης[semigr ]

38. καλεί τους φορείς της ΔΡΤ να ενισχύσουν τη συνεργασία τους με τους εμπειρογνώμονες για θέματα μέσων μαζικής ενημέρωσης και παιδείας, με στόχο να αναπτύξουν προιοτικές προδιαγραφές και κατευθυντήριες γραμμές για το περιεχόμενο των προγραμμάτων, τις ανταλλαγές προγραμμάτων και τις συμπαραγωγές[semigr ]

Κράτη μέλη

39. καλεί τα κράτη μέλη να εξασφαλίσουν μία συνεπή, σταθερή και ρεαλιστική χρηματοδότηση των φορέων της ΔΡΤ προκειμένου αυτοί να διασφαλίσουν την επιβίωσή τους μέσα στην ανταγωνιστική αγορά, χωρίς να εξαρτώνται για το σκοπό αυτό εξ ολοκλήρου από τα διαφημιστικά έσοδα, και να αντεπεξέρχονται στις υποχρεώσεις τους για την παροχή δημόσιας υπηρεσίας[semigr ]

40. καλεί τα κράτη μέλη να κατοχυρώσουν την ανεξαρτησία των καναλιών της ΔΡΤ από την πολιτική και οικονομική ανάμιξη, δημιουργώντας κατάλληλες δομές όπως π.χ. πλουραλιστικά εσωτερικά όργανα ή άλλα ανεξάρτητα όργανα[semigr ]

41. καλεί τα κράτη μέλη να υποστήριξουν οικονομικώς τα κανάλια της ΔΡΤ, όπως το Arte και το Euronews, που έχουν έναν πανευρωπαϊκό ρόλο και εξυπηρετούν τα συλλογικά συμφέροντα των Ευρωπαίων[semigr ]

42. καλεί τα κράτη μέλη να φροντίσουν ώστε, στην περίπτωση νέων υπηρεσιών, και ιδίως συνδρομητικής τηλεόρασης, τα κανάλια της ΔΡΤ να είναι προσιτά στο μεγαλύτερο αριθμό πολιτών και, προς το σκοπό αυτό, να μπορούν να συμπεριλαμβάνονται, κατόπιν αιτήσεώς τους και άνευ διακρίσεων, στις υπηρεσίες που παρέχονται από εμπορικούς φορείς[semigr ]

43. καλεί τα κράτη μέλη να ενισχύσουν την ποικιλομορφία παρέχοντας στους δημόσιους ραδιοτηλεοπτικούς φορείς ταχεία και ισότιμη είσοδο στον ψηφιακό τομέα, μέσω της ανάπτυξης πολυσχιδών συστημάτων που θα περιλαμβάνουν την παροχή δημόσιας υπηρεσίας ως αναπόσπαστο μέρος της λειτουργίας τους[semigr ]

44. καλεί περαιτέρω τα κράτη μέλη να διευκολύνουν τις μικτές δημόσιες και ιδιωτικές επενδύσεις σε τέτοια συστήματα, κατά τρόπον ώστε οι δημόσιοι ραδιοτηλεοπτικοί φορείς να είναι σε θέση να αρχίσουν την μεταφορά των υπηρεσιών τους από την αναλογική στην ψηφιακή μετάδοση, στα πλαίσια της οποίας μπορεί να ενισχυθεί η υψηλή ποιότητα και η ποικιλομορφία από την αφθονία των νέων και καλύτερων αγορών, σε τοπικό, εθνικό και διεθνές επίπεδο[semigr ]

45. καλεί τα κράτη μέλη να συμπεριλάβουν σαφείς διατάξεις περί παροχής δημόσιας υπηρεσίας σε οιαδήποτε νέα διευθέτηση της Συνθήκης στο πλαίσιο της Διακυβερνητικής Διάσκεψης[semigr ]

46. καλεί τα κράτη μέλη να προβούν σε ρυθμίσεις ώστε να βγαίνουν δωρεάν στον αέρα οι κυριότερες αθλητικές εκδηλώσεις και τα ψυχαγωγικά ή επιστημονικά γεγονότα ιδιαίτερης αξίας και ενδιαφέροντος[semigr ]

47. καλεί τα κράτη μέλη να προβούν σε ρυθμίσεις ώστε, όταν οι άλλες αθλητικές ή ψυχαγωγικές ή επιστημονικές εκδηλώσεις ιδιαίτερης αξίας ή ενδιαφέροντος μεταδίδονται αποκλειστικά από τη συνδρομητική τηλεόραση, να διατίθενται εκτεταμένα αποσπάσματά τους στην τηλεόραση που εκπέμπει δωρεάν[semigr ]

48. καλεί τα κράτη μέλη να προβλέψουν αποκλειστικούς διαύλους και κανόνες μεταφοράς για τα κανάλια της ΔΡΤ σε οποιοδήποτε μελλοντικό καθεστώς ψηφιακής επίγειας, καλωδιακής ή δορυφορικής ραδιομετάδοσης[semigr ]

49. καλεί τα κράτη μέλη να μεριμνήσουν ώστε οι νέες άδειες ψηφιακής τηλεόρασης να χορηγούνται κυρίως με κριτήρια την ποιότητα, την ποικιλία, την πρωτότυπη παραγωγή και τη δωρεάν θέαση[semigr ]

50. καλεί τα κράτη μέλη να ενθαρρύνουν μια ενίσχυση της ευρωπαϊκής διάστασης στη ΔΡΤ[semigr ]

51. καλεί τα κράτη μέλη να μεριμνήσουν ώστε όλοι οι φορείς της ΔΡΤ να τηρούν αυστηρά τις υποχρεώσεις τους όσον αφορά την παραγωγή και μετάδοση πλειοψηφικού ποσοστού ευρωπαϊκών έργων[semigr ]

52. καλεί τα κράτη μέλη να υποχρεώσουν τους φορείς ΔΡΤ, μέσω της νομοθεσίας για τη ραδιοφωνία και τηλεόραση, να παρέχουν υψηλής ποιότητας κατάρτιση σε όλα τα οπτικοακουστικά μέσα και να εξασφαλίζουν ειδίκευση σε προσωπικό τόσο εντός όσο και εκτός του οργανισμού[semigr ]

53. καλεί τα κράτη μέλη να προβλέψουν στη νομοθεσία τους περί ΔΡΤ υποχρεώσεις εκπομπής περιφερειακών προγραμμάτων, κατά τρόπον ώστε να προστατεύεται και να ενισχύεται η περιφερειακή ποικιλομορφία και ταυτότητα[semigr ]

Λοιπά

54. καλεί το Συμβούλιο των Υπουργών να συνεχίσει να υποστηρίζει το πρόγραμμα MEDIA 2 και να εγκρίνει το συντομότερο δυνατό την πρόταση περί Ευρωπαϊκού Ταμείου Εγγυήσεων για τον οπτικοακουστικό τομέα[semigr ]

55. καλεί τους κατόχους δικαιωμάτων να αναθεωρήσουν τη στρατηγική τους περί συγγενικών δικαιωμάτων, προκειμένου να ενθαρρύνουν την ανάπτυξη πανευρωπαϊκών δευτερογενών αγορών τηλεοπτικών προϊόντων[semigr ]

56. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.